Dinsdagoggend: 5 Januarie 2016 - Weather Forecasting for South Africa
Dinsdagoggend: 5 Januarie 2016
​Goeie môre almal: Hallo Kenya: Cloudy patches as indicated in yellow, and also the areas that will most likely see a few isolated showers and thundershowers later today. With the cloud cover fairly mild this morning but warm and humid during the day.
Die blou omkringde gebied oor die oostelike dele van die land is bewolk tot deels bewolk en daar is vroegoggend kolle met mis en of selfs ‘n bietjie motreën, maar die reënmeters wys geen reën nie. Dieselfde geld vir die suid-wes Kaapse suidkus asook die Oos-Kaapse kusgebiede. Hier om en by die Vaalhartz skema was daar om en by middernag ‘n klompie storms maar dit wat ek kan aflei, nie veel reën nie. Die gebied met die beste reënkans waar daar reeds buie en donderbuie voorkom vanoggend is noord-wes Namibië. Die vuilgroen kringe wat ek ingetrek het is waar daar ‘n kans is vir ‘n paar hittestorms vanmiddag en vannag, niks swaar reën nie, maar dan sê dit ook nie dat dit swaar elektriese storms kan wees nie, dus kwaai weerlig en donder met nie baie reën nie. Temperature het oornag effe gedaal, behoort so te wees, is dit alreeds weer warm oor dele van die Noord-Kaap waar temperature tot so tussen 23-26 C gedraai het op die minimum en is weer sterk oppad na 40 C plus. Die hittegolf toestande brei stadig maar seker ooswaarts uit en kan dele van Gauteng begin ,,vang’’ vanmiddag met temperature van 36 C en hoër. Ek voorspel nie sommer 40 C vir JHB nie, dit is buite die maksimum norm van ongeveer 37 C, en ja, outomatiese weerstasies is goed maar die outydse kwik termometers bly die beste, maar ook net as dit reg gebruik word. Outomatiese weerstasies is geneig om hoër waardes te gee as wat dit werklik is, ek moet my stasies gereeld afwaarts aanpas. (Kalibreer) Ek dink, of liewer ek hoop, dat teen die tyd almal weet dit is baie droog en bloedig warm, onthou om genoeg water te drink en sorg ook na die beste van jou vermoë jou diere.
Amla en kie…het begin staal toon, so hou so aan Mnr. En as julle gelukkig is, is daar dalk ‘n bietjie reën môre oor die kusgebiede, wat nog ‘n uur of wat die dag kan verkort. Maak baie lopies, dit kan net help met die laaste 2 toetse op die hoëveld.